laion/Wikipedia-Exotic huggingface dataset:
Netd.com

netd הוא אתר אינטרנט מסוג וידאו על פי דרישה שהושק בטורקיה ב-11 בינואר 2013. netd בבעלות דואן מדיה גרופ (אנ') ומציעה סדרות טלוויזיה המשודרות בעיקר בערוץ די (אנ'), מטעם דואן. החל מינואר 2013, ניתן לצפות באינטרנט בסדרות טלוויזיה פופולריות כמו "קוזיי גוניי", "יאלן דוניה", "ליילה ומקנון", "שנות השמונים" ו"כזה זמן שחולף", כמו גם סדרות טלוויזיה פופולריות ישנות כמו, "אהבה אסורה", Kavak Yelleri ו"פטמגול". האתר מציע גם אפשרות לצפייה בסרטים, תוכני ילדים, תוכניות טלוויזיה ו-6 שידורים חיים. ב-24 במרץ 2014, netd השיקה את שירות המוזיקה שלה עם המוטו של "Türkçe Müzikte İlk Durak – תחנה ראשונה למוזיקה טורקית". כל התוכן הוא חינמי ונתמך בפרסומות ואין גרסה בתשלום. אתר האינטרנט הושק כחודש לאחר TVyo (אנ'), שירות דומה של דוס מדיה גרופ. בעבר, חנות האייטונס של אפל נפתחה בטורקיה ב-4 בדצמבר 2012 רק עבור מוזיקה וסרטים. ל-TTNET (אנ') יש גם שירות מבוסס דומה בשם Tivibu (אנ'). ב-netd שודרו ספיישלים שונים כדוגמת: Kaybedenler Kulübü Kronos – Mini Serials Seksi Sorun Ask Para Kariyer Evden Uzakta - Music Ömür Törpüsü Sisenin Dibi Sosyal Kafa Dehsetin Taniklari Sokak Röportajları Yan Masa Kafa Jello ReklamD אתר האינטרנט הרשמי של Netd.com Netd.com, ברשת החברתית אקס (טוויטר) Netd.com, סרטונים בערוץ היוטיוב Internetteki eğlence kanalınız “netd” artık yayında!, www.hurriyet.com.tr, ‏2013-01-11 (בטורקית) "İnternetteki eğlence kanalınız "netd" yayında!" "'tvyo' yayına başladı!" Newsroom, Apple Newsroom (באנגלית אמריקאית) Türk Telekom – Değerli Hissettirir, www.turktelekom.com.tr ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Netd.com".
אשטוריל

אשטוריל (בפורטוגזית: Estoril) היא עיר בקשקאיש שבריביירה הפורטוגלית. אשטוריל היא יעד תיירותי, עם מלונות יוקרה, חופים וקזינו. העיר שימשה בית למספר רב של משפחות מלכותיות, ואירח מספר אירועים בעלי פרופיל גבוה, כגון אשטוריל הפתוחה בטניס, ופסטיבל הסרטים של ליסבון ואשטוריל. אשטוריל הוא אחד המקומות היקרים ביותר למגורים בפורטוגל ובחצי האי האיברי. השטח של אשטוריל היה מיושב במשך מאות שנים, בשל תנאי האקלים והסביבה הנוחה שלו. ברחבי הקהילה האזרחית פזורים שרידים של קהילות הפיניקים, הרומאים והערבים, אשר בחרו באזור זה בשל מקומו האסטרטגי במערב אירופה. ישנם שרידים של וילות רומיות בקהילה שדוחפות את ההיסטוריה של האזור לאלף הראשון, כאשר יישובי החוף היו תלויים בדייגים שבאזור. מהישובים הללו ירשה אשטוריל מורשת תרבותית עשירה, אדריכלות, טופונימיה, הרגלים ומנהגים. בשנת 1147, במהלך הרקונקיסטה, הועבר האזור לשליטה נוצרית. בשל מיקומו האסטרטגי, האזור היה קשור קשר הדוק לעידן התגליות הפורטוגזי ולכל התהפוכות החברתיות והתרבותיות. במהלך מלחמת העולם השנייה האזור היה מרכז של מרגלים וחשאיות דיפלומטית. בשל החזון של פאוסטו קרדוסו דה פיגרדו ושותפו העסקי אוגוסטו קארירה דה סוזה, היא הפכה ליעד תיירותי בינלאומי גם במהלך מלחמת העולם השנייה וגם אחריה. במהלך אותה תקופה הגיעו לאשטוריל כמה אישים נכבדים וגולים: מיקלוש הורטי, יורש העצר של הונגריה (חי ומת בגלות לאחר מלחמת העולם השנייה). חואן, רוזן ברצלונה (אביו של חואן קרלוס הראשון, מלך ספרד) התגורר בשטח, וכך גם אומברטו השני, מלך איטליה, וקרול השני, מלך רומניה. אדוארד השמיני, מלך הממלכה המאוחדת, התגורר גם כן לזמן קצר באשטוריל. במיקום זה היה גם לרודן הפורטוגלי לשעבר אנטוניו דה אוליביירה סלזאר בית קיץ. סלזאר היה זה שהורה לבנות את הכביש המהיר EN6, המכונה בדרך כלל ה- Avenida Marginal, על מנת שיוכל לנסוע במהירות במכונית בין קשקאיש לליסבון (עד אז הגישה הייתה לא יותר מאשר דרך עפר, שבה יכלה התנועה להתקיים רק במהירות נמוכה). אשטוריל זוכה להכרה בינלאומית בזכות "קזינו אסטוריל", הנחשב כקזינו הגדול ביותר באירופה. אתר האינטרנט הרשמי של אשטוריל אשטוריל, באתר אנציקלופדיה בריטניקה (באנגלית) Rádio e Televisão de Portugal, Seis dos quinze concelhos mais ricos situam-se na Região de Lisboa, Seis dos quinze concelhos mais ricos situam-se na Região de Lisboa, ‏9 באוגוסט 2010 (בפורטוגזית)
Netd müzik

netd müzik הוא ערוץ יוטיוב טורקי באתר יוטיוב במסגרתו עולים וידאו קליפים של אמנים טורקיים בבעלות דמירורן גרופ (אנ') (לשעבר דואן הולדינג, לפני שזו נמכרה לדמירורן גרופ), שבבעלותה גם ערוץ די. סגירתו של ערוץ המוזיקה הטורקי Mü-Yap ב-2014 האיצה את עלייתו של netd müzik. בנובמבר 2015, netd müzik הפך לערוץ עם מספר המנויים הגדול ביותר בטורקיה ועקף את Cem Yılmaz. בסך הכול, צברו הסרטונים שהועלו לערוץ למעלה מ-56 מיליארד צפיות בסך הכול; הוא ערוץ היוטיוב ה-14 הנצפה ביותר בכל הזמנים. הסרטון הנצפה ביותר בערוץ הוא "Cevapsız Çınlama" של אמרה קאראדומן ואליינה טילקי שצבר למעלה מחצי מיליארד צפיות בסך הכול. הערוץ הוקם לראשונה ב-23 בינואר 2014 והיה שייך לחברת דואן הולדינג. בהמשך, בעקבות מכירה שנעשתה – השתייך לדמירורן גרופ, כולל ערוץ די. ב-23 בינואר 2015 חצה הערוץ את רף מיליארד הצפיות וב-17 במאי 2015 חצה את רף מיליון הרשומים. בשנה העוקבת, חצה את רף 10 מיליארד הצפיות. בשנת 2021 חצה את רף 20 מיליון הרשומים, כמו גם את רף 45 מיליארד הצפיות. מדי יום, עולים לערוץ מספר וידאו קליפים וסרטונים של אמנים טורקיים. Netd müzik, סרטונים בערוץ היוטיוב The Doğan Media Group sold to pro-government media company, birgun.net (ב־) Netd müzik, Wikitubia (באנגלית) Most-viewed YouTube Channels, Wikitubia (באנגלית) Emrah Karaduman - Cevapsız Çınlama ft. Aleyna Tilki, נבדק ב-2023-08-26 netd müzik - YouTube, www.youtube.com Aleyna Tilki - Sen Olsan Bari, נבדק ב-2023-08-26 Gülşen - Bangır Bangır, נבדק ב-2023-08-26 Tarkan - Yolla, נבדק ב-2023-08-26 Mabel Matiz - Öyle Kolaysa, נבדק ב-2023-08-26 Fatih Bulut - Çok Sevdim Yalan Oldu, נבדק ב-2023-08-26 Rafet El Roman feat. Derya - Unuturum Elbet, נבדק ב-2023-08-26 Ece Mumay - Galaksi, נבדק ב-2023-08-26 Zehra - Cennetten Çiçek, נבדק ב-2023-08-26 İrem Derici - Kalbimin Tek Sahibine, נבדק ב-2023-08-26 Hadise - Prenses, נבדק ב-2023-08-26 Ümit Besen feat. Pamela - Seni Unutmaya Ömrüm Yeter mi?, נבדק ב-2023-08-26 netd müzik (2018-06-11), Çağla - Saz mı Caz mı?, נבדק ב-2024-08-08 Manuş Baba - Eteği Belinde, נבדק ב-2023-08-26 Aleyna Tilki YALNIZ ÇİÇEK ft. Emrah Karaduman, נבדק ב-2023-08-26
מרכז התיאטרון והקולנוע בניהולו של ניקיטה מיכאלקוב

מרכז התיאטרון והקולנוע בניהולו של ניקיטה מיכאלקוב (ברוסית: Центр театра и кино под руководством Никиты Михалкова) הוא תיאטרון דרמה ממלכתי, הממוקם ברחוב פוברסקאיה, במרכז מוסקבה, בירת רוסיה. ההיסטוריה של התיאטרון מתחילה ב-1940, אז נוצרה להקה קבועה באולפן הקולנוע מוספילם במוסקבה, שמנהלה האמנותי היה במאי התיאטרון והקולנוע, התסריטאי, המורה גריגורי רושל (אנ'). המנהל הראשון של התיאטרון היה שחקן הקולנוע האילם, במאי הקולנוע, התסריטאי והמורה גריגורי אלכסנדרוב, והמנהל האמנותי הראשון היה במאי התיאטרון והקולנוע, האמן, המורה ותאורטיקן הקולנוע סרגיי יוטקביץ'. משנת 2017 ניקיטה מיכאלקוב הוא המנהל האמנותי של התיאטרון. התיאטרון כפוף למחלקת התרבות של העיר מוסקבה. מדיה וקבצים בנושא מרכז התיאטרון והקולנוע בניהולו של ניקיטה מיכאלקוב בוויקישיתוף אתר האינטרנט הרשמי של מרכז התיאטרון והקולנוע בניהולו של ניקיטה מיכאלקוב מרכז התיאטרון והקולנוע בניהולו של ניקיטה מיכאלקוב, ברשת החברתית פייסבוק מרכז התיאטרון והקולנוע בניהולו של ניקיטה מיכאלקוב, ברשת החברתית אינסטגרם מרכז התיאטרון והקולנוע בניהולו של ניקיטה מיכאלקוב, ברשת החברתית VK מרכז התיאטרון והקולנוע בניהולו של ניקיטה מיכאלקוב, סרטונים בערוץ היוטיוב Центр театра и кино под руководством Никиты Михалкова, Кино-Театр.Ру, ‏2023-08-19
אליאס נלסון קונוויי

אליאס נלסון קונוויי (באנגלית: Elias Nelson Conway;‏ 17 במאי 1812 – 28 בפברואר 1892) היה עורך דין ופוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו החמישי בשנים 1852–1860. אליאס נלסון קונוויי נולד בגרינוויל, טנסי למשפחה שהייתה מעורבת בפוליטיקה. הוא היה אחיהם הצעיר של הנרי וורטון קונוויי, שכיהן כנציג טריטוריית ארקנסו בקונגרס ושל ג'יימס סווייר קונוויי, שכיהן כמושל ארקנסו הראשון, כאשר היא התקבלה כמדינה בארצות הברית ב-1836. אח אחר של המשפחה, ויליאם קונוויי, כיהן כשופט בבית המשפט העליון של ארקנסו. כשהיה קונוויי נער, עברה המשפחה מטנסי למיזורי. הוא התחנך באקדמיית בון פם במחוז בון שבמיזורי. ב-1827 נהרג אחיו הגדול הנרי כתוצאה מדו-קרב עם ידיד לשעבר, רוברט קריטנדן. ב-1833 עבר קונוויי לליטל רוק, שם אחיו הגדולים התיישבו. הוא למד את מקצוע המדידה. ב-1835 הוא מונה כמבקר של ארקנסו, תפקיד בו הוא שימש עד 1849. ב-1844 הוצעה לקונוויי מועמדות המפלגה הדמוקרטית למשרת מושל ארקנסו, אך הוא דחה את ההצעה. ב-1852 כאשר הוצעה לו המועמדות שוב, הוא נעתר. לאחר מסע בחירות מוצלח, הוא נבחר לתפקיד, וב-1856 נבחר לתקופת כהונה שנייה. ממשלו של קונוויי התמקד בעבודות הציבוריות במדינה, כמו סלילת כבישים ובניית תשתיות אחרות לקידום הפיתוח. הוא יצר בתי משפט נפרדים (Chancery Courts) והקל את בעיותיה הפיננסיות של המדינה. כאשר סיים קונוויי את כהונתו ב-1860, נותר אוצר המדינה של ארקנסו עם עודף. קונוויי הקים את הסקר הגאולוגי של ארקנסו, ומינה לתפקיד הגאולוג הראשי את דייוויד דייל אוון לסקור את השטח שממערבה לליטל רוק ולהגיש דוח עליו. "המדרגות הטבעיות" (Natural Steps) דווחו לראשונה על ידי אוון בדוח שהגיש ב-1859. קונוויי היה דודן מדרגה ראשונה של הסנאטור אמברוז הנדלי סווייר ושל המושל הנרי מאסי רקטור. לאחר פרישתו מהחיים הפוליטיים, חי קונוויי חיי התבודדות. אליאס נלסון קונוויי נפטר בליטל רוק ב-28 בפברואר 1892. הוא נטמן בבית הקברות ההיסטורי מאונט הולי שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 67-68. אליאס נלסון קונוויי באתר אגודת המושלים הלאומית (באנגלית) אליאס נלסון קונוויי באנציקלופדיה של ארקנסו (באנגלית) אליאס נלסון קונוויי באתר The Political Graveyard (באנגלית) אליאס נלסון קונוויי, באתר "Find a Grave" (באנגלית)
חורחה מאחיו

חורחה מאחיו (בספרדית: Jorge Maggio, נולד ב-2 בנובמבר 1982) הוא שחקן ארגנטינאי. מאחיו נולד בבואנוס איירס ובתחילת דרכו שיחק רוגבי. הופעת המשחק הראשונה שלו הייתה בסדרה קטנטנות, הוא התפרסם כשגילם את תומאס, חברו הטוב של פבלו (בנחמין רוחאס), בטלנובלה הישראלית טלנובלה בע"מ שיחק את דייגו, נער הלוקה בתסמונת ירושלים. בין 2005–2006 שיחק בפלוריסיינטה. ב-2006 שיחק באחד התפקידים הראשיים בטלנובלה "El Refugio". חורחה מאחיו, ברשת החברתית אקס (טוויטר) חורחה מאחיו, ברשת החברתית אינסטגרם חורחה מאחיו, במסד הנתונים הקולנועיים IMDb (באנגלית)
ליזה בנצ'וק

אליזה בנצ'וק (נולדה ב-28 ביוני 2007) היא מתעמלת אומנותית לשעבר, הייתה חברה בנבחרת ישראל בהתעמלות אמנותית ואלופת העולם בקרב-רב קבוצתי (2023). בנצ'וק נולדה למשפחה ספורטיבית. אביה דימיטרי, היה שחיין מקצועי בבלרוס. אחיה סטניסלב בן ה-23 הוא אלוף ישראל בג'ודו לשנת 2021 במשקל עד 100 ק"ג. היא החלה להתאמן בהתעמלות אומנותית בגיל 4 במועדון הפועל ראשון לציון ובנערותה הייתה חלק מהנבחרות הצעירות של ישראל. בתחילת שנת 2023 היא הצטרפה לנבחרת הבוגרת (לצידן של רומי פריצקי, דיאנה סברצוב, אופיר שחם, הדר פרידמן ושני בקנוב) והתאמנה תחת הדרכתה של איילת זוסמן. בנצ'וק הייתה למתעמלת הגיבוי של הנבחרת, בעיקר בתרגיל החישוקים. התחרות הראשונה בסבב העולמי בה היא נכללה בנבחרת הייתה בחודש מרץ בתחרות מסוג גביע העולם באתונה שביוון. בתחרות זו זכתה הנבחרת במדליות זהב בתרגילי הקרב-רב ו-5 חישוקים, ובמדליית כסף בתרגיל 3 סרטים ו-2 כדורים. עוד בשנת 2023 היא זכתה בין היתר במדליות בתחרויות בסבב העולמי וביניהן שלוש מדליות כסף בתחרות הקרב-רב הקבוצתי בתחרויות מהסבב העולמי שנערכו בסופיה שבבולגריה, בבאקו שבאזרבייג'ן, ובמילאנו שבאיטליה. באליפות העולם 2023 אשר נערכה בולנסיה שבספרד, זכתה בנצ'וק עם הנבחרת לראשונה במדליית הזהב בתחרות הקרב-רב הקבוצתי, כאשר הן סיימו במקום הראשון עם ציון משוקלל של 70.800, לפני סין במקום השני (70.050) וספרד במקום השלישי (68.600). זו הייתה מדליית הזהב הראשונה של ישראל באליפויות העולם בהתעמלות אומנותית. בהמשך התחרות הן זכו במדליית זהב נוספת, בתרגיל הסרטים והכדורים. באליפות אירופה 2023 שנערכה בבאקו שבאזרבייג'ן, היא זכתה עם הנבחרת במדליית הכסף בתחרות הקרב-רב הקבוצתי כאשר הן סיימו במקום השני עם ציון משוקלל של 67.300, אחרי בולגריה במקום הראשון (68.050) ולפני אזרבייג'ן שבמקום השלישי (65.400). עוד באותה האליפות הן זכו במדליית כסף בתרגיל הסרטים והכדורים ובמדליית ארד בקטגוריית הנבחרות אשר כוללת שקלול של כלל ההישגים לפי מדינות. במהלך הקריירה סבלה בנצ'וק מספר פעמים משברי מאמץ. בינואר 2024 פרשה בנצ'וק מהנבחרת, כחצי שנה לפני אולימפיאדת פריז 2024, מסיבות אישיות. מדיה וקבצים בנושא ליזה בנצ'וק בוויקישיתוף ליזה בנצ'וק, באתר התאחדות ההתעמלות הבין-לאומית ליאור ברטל, ‏ליזה בנצ'וק, חברת נבחרת ישראל בהתעמלות אמנותית, פורשת: "הגעתי לשיא אחרי הזכייה באליפות העולם", באתר דבר העובדים בארץ ישראל, 8 בינואר 2024 סתיו איפרגן, חצי שנה לפני האולימפיאדה - חברה בנבחרת ישראל בהתעמלות אמנותית החליטה לפרוש, באתר ynet, 6 בינואר 2024 אורן אהרוני, "זהב וכסף לנבחרת ההתעמלות האמנותית בגביע העולם ביוון", 19 במרץ 2023, ישראל היום Gymnastics - World Cup Rhythmic Gymnastics - Athens 2023 - Results באתר The Sports (באנגלית) עידו רקובסקי, נבחרת ישראל זכתה במדליית הזהב באליפות העולם בהתעמלות אמנותית, באתר הארץ, 25 באוגוסט 2023 רותם פלדברג, ‏היסטוריה: זהב לנבחרת ההתעמלות האמנותית, באתר ערוץ הספורט, 25 באוגוסט 2023
פירס לפייג'

פירס לפייג' (באנגלית: Pierce LePage; נולד ב-22 בינואר 1996) הוא אתלט קנדי, אלוף העולם (בודפשט 2023) וסגן אלוף העולם (יוג'ין 2022) בקרב עשר. במשחקי חבר העמים הבריטי שנערכו בגולד קוסט, אוסטרליה באפריל הוא זכה במדליית כסף בקרב עשר בשיא אישי חדש של 8171 נקודות. במשחקים הפאן-אמריקאיים שנערכו בלימה, פרו באוגוסט הוא זכה במדליית ארד בקרב עשר בתוצאה של 8161 נקודות. באליפות העולם שנערכה בדוחה, קטר באוקטובר הוא סיים במקום חמישי בקרב עשר בתוצאה של 8445 נקודות. באולימפיאדת טוקיו שנערכה באוגוסט הוא סיים במקום חמישי בקרב עשר בשיא אישי חדש של 8604 נקודות. באליפות העולם שנערכה ביוג'ין, אורגון, ארצות הברית ביולי זכה במדליית כסף בשיא אישי חדש של 8701 נקודות, אחרי קווין מאייר מצרפת (8816 נקודות) ולפני זאק זיימק מארצות הברית (8676 נקודות). באליפות העולם שנערכה בבודפשט, הונגריה באוגוסט הוא זכה במדליית זהב בשיא אישי חדש ובתוצאת השנה בעולם של 8909 נקודות, לפני בן ארצו דמיאן וורנר (8804 נקודות) ולינדון ויקטור מגרנדה (8756 נקודות). ריצת 100 מטר: 10.28 שניות (2023) ריצת 400 מטר: 46.84 שניות (2022) ריצת 1500 מטר: 4:31.85 דקות (2021) ריצת 110 מטר משוכות: 13.77 שניות (2023) קפיצה לגובה: 2.09 מטר (2017) קפיצה במוט: 5.25 מטר (2019) קפיצה לרוחק: 7.80 מטר (2019) הדיפת כדור ברזל: 15.99 מטר (2023) זריקת דיסקוס: 53.26 מטר (2022) הטלת כידון: 63.09 מטר (2023) קרב עשר: 8909 נקודות (2023) מדיה וקבצים בנושא פירס לפייג' בוויקישיתוף פירס לפייג', ברשת החברתית אינסטגרם פירס לפייג', באתר olympedia.org פירס לפייג', באתר התאחדות האתלטיקה הבין-לאומית
Fat Bottomed Girls

"Fat Bottomed Girls" (בעברית: "בחרות מלאות עם ישבן") הוא שיר של להקת הרוק קווין. השיר נכתב על ידי גיטריסט הלהקה בריאן מיי, ונכלל באלבומם השביעי Jazz, ומאוחר יותר נכלל באלבום האוסף של הלהקה Greatest Hits. כששוחרר כסינגל יחד עם Bicycle Race, השיר הגיע למקום ה-11 במצעד הסינגלים הבריטי ולמקום ה-24 במצעד הבילבורד הוט 100 בארצות הברית. השיר נפתח בסגנון בלוז עם כוונון גיטרה מטאלי ונפתח בפזמון שלו. זה היה אחד משירי קווין הבודדים שהושמעו בכיוון דרופ די. הקליפ לשיר צולם ב־Dallas Convention Center בטקסס באוקטובר 1978. השיר חוגג את המשיכה של המספר (הזמר) לנשים חטובות. שני השירים שוחררו יחדיו כ-סינגל צד א' וצד ב' כפול, ושני השירים מתייחסים זה לזה. לקראת הסוף של "Fat Bottomed Girls", הוא מאזכר את "Bicycle Race", כשפרדי מרקיורי צועק "Get on your bikes and ride!" ("עלה על האופניים שלך ורכב!), בעוד ש-"Bicycle Race" גומל בשורה משלו עם "fat bottomed girls, they'll be riding today" ("בחורות מלאות עם ישבן, הן ירכבו היום"). המגזין קאש בוקס אמר כי לשיר יש "מקצב סולידי מופרז, הרמוניות מרקיעות שחקים ועבודת גיטרה עמוקה". במגזין רקורד וורלד אמרו כי השיר משלב "מילים והרמוניות יצירתיות" עם קלאסה. קווין ביצעו את "Fat Bottomed Girls" בהופעות מ-1978 עד 1982. מאז שחרורו, השיר הופיע בטלוויזיה ובסרטים, וזכה לכיסוי על ידי מספר אמנים. השיר בוצע ברשימת הסט של סיבובי ההופעות של קווין ביחד עם אדם למברט ב-2012, 2014-2015, 2016, ו-2017–2018 בהשתתפותם של אדם למברט ו-iHeartRadio Music Festival 2013 בתור Queen + Adam Lambert עם פאן (להקה). השיר אופיין בעיבוד ווקאלי שונה מהקלטת האולפן כשבוצע בהופעה חיה. בהופעות חיות, השירה המובילה במהלך הפזמון הושרה על ידי פרדי מרקיורי, ויצר הרמוניה בקולות גבוהים (של רוג'ר טיילור) וקולות נמוכים (של בריאן מיי. בגרסת האולפן אין הרמוניה גבוהה. השירה הראשית בבתי השיר מבוצעת על ידי פרדי מרקיורי, בעוד שבריאן מיי שר את הקולות המובילים בפזמונים. גרסת הסינגל (שניתן למצוא בGreatest Hits (אלבום של קווין) אך לא בגרסת הרד קאבר האמריקאית מ-1992) משמיטה את הפסקות הגיטרה המורחבות בין הבתים ומתפוגגת לפני הסוף. במהלך ראיון עם The A.V. Club, הצהיר מייקל מקין כי "Fat Bottomed Girls" השפיע על השיר "Big Bottom" מסרט המוקומנטריה ספיינל טאפ משנת 1984. השיר לא נכלל באוסף הלהיטים הגדולים ביותר של הלהקה "Yoto" (נגן מוזיקה נייד) של שנת 2023, מכיוון שהתוכן למבוגרים שבו נחשב כלא הולם עבור הילדים שהמכשיר משווק עבורם. פרדי מרקיורי - שירה וקולות רקע. בריאן מיי - גיטרה חשמלית, שירה ראשית בפזמונים, קולות רקע. רוג'ר טיילור - תופים, קולות רקע. ג'ון דיקון - גיטרה בס. מידע על היצירה "Fat Bottomed Girls" באתר מיוזיק בריינז גרסאות נוספות ל"Fat Bottomed Girls" באתר SecondHandSongs
Bangır Bangır (שיר)

"Bangır Bangır" הוא שיר שהוקלט על ידי הזמרת-יוצרת הטורקייה גולשן, מתוך אלבום האולפן התשיעי שלה, Bangır Bangır (2015). הוא יצא לאור ב-28 באפריל 2015, בהוצאת חברת התקליטים דואן מיוזיק קומפני כסינגל המוביל וכשיר הנושא מתוך האלבום. את השיר כתבה גולשן להפקה של אוזן צ'ולקולו. השיר זכה להצלחה חסרת תקדים בטורקיה; הוא הפך לראשון בהיסטוריית טורקיה טופ 20 שהצליח לשהות בצמרת במשך 13 שבועות. במשך שנים, החזיק בתור הקליפ הטורקי הנצפה ביותר בכל הזמנים – שנשבר בידי "Cevapsız Çınlama" של אמרה קאראדומן ואליינה טילקי. "Bangır Bangır" הפך לשיר המבוקש ביותר בגוגל בטורקיה ב-2015. "Bangır Bangır" זכה בפרסים בקטגוריות "הקליפ הטוב ביותר" ו"השיר הטוב ביותר" בטקס פרסי פרפר הזהב ה-42. השיר נכתב על ידי גולשן להפקה של אוזן צ'ולקולו. בשיר נעשה שימוש בסלנג הטורקי, כמו גם בשירים נוספים מתוך האלבום בו הוא נכלל. הפזמון של השיר כולל צלילי כפיות (אנ') יחד עם המילים "Yavrum kaldır kollarını (Put up your arms babe) / Teslim ol etrafın sarılı (Give up, you're surrounded) / Sabret af çıksın sana (Be patient until you're forgiven) / Ben öptüreceğim bu evin yollarını (I'll make you kiss the paths to this home)". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות. הווידאו קליפ הנלווה של "Bangır Bangır" הועלה לערוץ היוטיוב של netd müzik ב-28 באפריל 2015, ביום יציאתו של השיר כסינגל. הוא צולם במשך שלושה ימים בהוואנה, קובה ובוים על ידי מטין ארולט. לאורכו, ניתן לראות את גולשן יוצאת לרחוב כשהיא לבושה בבגדים צבעוניים ורקדני ליווי מסביבה. במשך שנים, החזיק "Bangır Bangır" בתור הקליפ הטורקי הנצפה ביותר בכל הזמנים. כמו כן, זכה בפרס פרפר הזהב בקטגוריית "הקליפ הטוב ביותר". נכון לאוגוסט 2023 עומד מונה הצפיות של הקליפ על למעלה מ-410 מיליון צפיות. סרטון השיר "Bangır Bangır" באתר יוטיוב Gülşen – Bangır Bangır, נבדק ב-2023-08-26 https://twitter.com/musictoptr/status/623500701365366784, Twitter Bangır Bangır rekor kırdı, takvim.com.tr (בטורקית) Google'da 'Bangır Bangır' istikşafi aradık! - Türkiye Haberleri - Radikal, web.archive.org, ‏2016-05-17 Pantene Altın Kelebek'e özel şov, web.archive.org, ‏2015-12-13 "Devler Ringe Çıkıyor" "Gülşen ve 'Bangır Bangır' şarkıları" Bangır Bangır, 2015-04-29, נבדק ב-2023-08-26 Gülşen - Bangır Bangır, נבדק ב-2023-08-26
יואל שפרן

יואל שפרן הוא ספורטאי ספורט נכים לשעבר ושחקן כדורסל כיסאות גלגלים. בשנת 1970 השתתף לראשונה במשחקי סטוק מנדוויל, ובתחרות טניס שולחן הגיע למקום הרביעי. שפרן היה שחקן פעיל ובולט בנבחרות הכדורסל של איל"ן בהרצליה ושל מרכז הספורט לנכים ובנבחרת ישראל בכדורסל בכיסאות גלגלים, איתה זכה במדליית כסף במשחקים הפאראלימפיים טורונטו (1976) ובמדליית זהב במשחקים הפאראלימפיים ארנהם (1980). את הופעתו האחרונה במשחקים הפאראלימפיים עשה במשחקים הפאראלימפיים ניו יורק וסטוק מנדוויל (1984), בהם סיימה הנבחרת ברבע הגמר. בשנת 1978 השתתף עם הנבחרת באליפות אירופה. בשנה קודמת זכתה הנבחרת בגביע אירופה ושפרן לא השתתף במשחק הגמר לאחר שנפצע במשחק חצי הגמר. בשנת 1979 השתתף עם הנבחרת באליפות העולם. בשנות השמונים שיחק גם טניס כיסאות גלגלים והתחרה באליפות ישראל. שפרן מתגורר ברעננה. בשנת 2001 הקים את חברת קומרסין לייבוא מהמזרח הרחוק ולמסחר במוצרי קרמיקה. ארבע מדליות לישראל במשחקי הנכים, למרחב, 22 ביולי 1970 נבחרת הנכים בכדורסל - לחו"ל, מעריב, 18 במאי 1978 הנכים זזכו בגביע אירופה בכדורסל, מעריב, 18 באפריל 1977 נקבעו 12 הכדורסלנים לגביע העולם לנכים, בארה"ב, מעריב, 29 באפריל 1979 אברהם תשובה, תודה לאבות הטניס, מעריב, 7 בספטמבר 1988
למינג

למינג או למוס (שם מדעי: Lemmus) הוא סוג יונק קטן ממשפחת האוגריים שבסדרת המכרסמים; בדרך כלל מצוי בטונדרה ארקטית. זהו אחד הסוגים המכונים למוסים. בסוג חמישה מינים: למינג אמור – על-שם הנהר אמור שבסביבתו קיים המין (Lemmus amurensis) למינג נורווגי (Lemmus lemmus) למינג וראנגל – על-שם האי וראנגל שבסביבתו קיים המין (Lemmus portenkoi) למינג סיבירי חום (Lemmus sibiricus) למינג צפון-אמריקאי חום (Lemmus trimucronatus) למינגים שוקלים בין 20 ל-112 גרם ואורכם נע בין 7 ל-15 סנטימטר. יש להם בדרך כלל פרווה ארוכה ורכה וזנב קצר. הם צמחוניים ואוכלים בעיקר עלים, עשבים ולפעמים פקעות ושורשים. כמו אצל מכרסמים רבים אחרים, שיניהם החותכות (incisors) צומחות ללא הרף, דבר המאפשר להם להתקיים על צמחייה קשה. למינגים אינם נכנסים למצב של תרדמת חורף ונשארים פעילים גם בחורף הצפוני הקשה, מתחפרים בשלג ואוגרים מזון. הם חיים לבד ונפגשים רק לשם הזדווגות, אך כמו כל המכרסמים יש להם קצב התרבות גבוה, והם יכולים להתרבות מספר פעמים בעונות טובות, כאשר משך ההריון הוא כ-16 עד 23 ימים. בכל לידה נולדים עד 13 ולדות (7 בממוצע). הלמינג מגיע לבגרות מינית בגיל שבועיים. אויבו הטבעי של הלמינג הוא שועל השלג, משום שהלמינג מהווה את מזונו העיקרי. ישנה אגדה אורבנית לפיה כאשר קיימת התפוצצות אוכלוסין בקרב הלמינג הנורווגי (Lemmus lemmus) הם מבצעים התאבדות המונית על ידי קפיצה מראש צוק לעבר הים. המיתוס נפוץ עד כדי כך, שהביטוי "עדר למינגים" חדר לשפה. הביטוי מתאר אנשים שהולכים ללא מחשבה עם הזרם, אפילו אם התוצאות עלולות להיות הרסניות. בטבע, כאשר צפיפות האוכלוסייה גדלה, יוצאות להקות למינגים (בדומה למיני מכרסמים אחרים) למסע נדודים בחיפוש אחר טריטוריה חדשה. במסע זה עשויות להיספות חיות רבות, חלקן גם בנפילה מצוקים או טביעה במקווי מים שהן אינן מצליחות לצלוח. אין מדובר בהתאבדות מכוונת, הלמינגים נעים באזורים שהם אינם מכירים: אין סימן לכך שהמכרסם ידע מראש שבקצה הדרך מחכה לו תהום או ים. חוש הראייה של הלמינגים חלש מכדי להבחין בין נחל, שניתן לעוברו, לפיורד – בו קרוב לוודאי יטבעו. בשנת 1958 יצא לאקרנים הסרט White Wilderness של אולפני דיסני. סרט זה תרם רבות למיתוס ההתאבדות ההמונית של הלמינגים, כשהציג לכאורה צילומים אמיתיים של עשרות למינגים קופצים מראש צוק אל עבר נהר ואל עבר מותם. שנים לאחר מכן התברר שיוצרי הסרט, שזיכה אותם בפרס אוסקר על הסרט הדוקומנטרי הטוב ביותר לשנה זו ביימו את הסצנה: למינגים לא חיים כלל באזור בו צולם הסרט (אלברטה שבקנדה), וכמה עשרות למינגים הובאו לאתר, נדחפו לתהום, ובכך הומתו. מדיה וקבצים בנושא למינג בוויקישיתוף למינג, באתר ITIS (באנגלית) למינג, באתר NCBI (באנגלית) למינג, באתר Animal Diversity Web (באנגלית) למינג, באתר האנציקלופדיה של החיים (באנגלית) למינג, באתר GBIF (באנגלית)